**8. Právomoci a zloženie RE, spôsoby uznášania**

Podklad – Siman, Slašťan – Právo EÚ, 2012

Inštitucionálny systém EÚ tvoria inštitúcie, orgány, úrady a agentúry Únie. Rada patrí medzi inštitúcie.

Rada sa skladá z jedného splnomocneného zástupcu každého členského štátu na ministerskej úrovni, ktorý môže zaväzovať vládu príslušného členského štátu a hlasovať za ňu. Tzv. „rada ministrov“.

Rada zasadá v desiatich rôznych zloženiach podľa oblasti, ktorou sa zaoberá. Zloženie Rady pre všeobecné záležitosti a pre zahr.veci boli zriadené zakladajúcimi zmluvami. O zriadení ostatných zložení rozhoduje Európska Rada (ER) kvalifikovanou väčšinou.

**Rada pre všeobecné záležitosti**, ktorej členmi sú národní ministri ZV alebo ministri pre európske záležitosti, najmä zabezpečuje konzistentnosť a plynulosť práce jednotlivých zložení Rady, pripravuje zasadnutia ER a spolu s predsedom ER a Komisiou zabezpečuje ich nadväznosť, zodpovedá za celkovú koordináciu politík, atď.

**Rada pre zahraničné veci**, ktorej členmi sú ministri ZV členských štátov, najmä zabezpečuje konzistentnosť vonkajšej činnosti Únie na základe strategických usmernení ER a zodpovedá za spoločnú zahraničnú a bezpečnostnú politiku, spoločnú obchodnú politiku, rozvojovú spoluprácu a humanitárnu pomoc Únie. Rade pre zahr.veci predsedá Vysoký predstaviteľ Únie pre zahr.veci a bezpečnostnú politiku.

Medzi ďalšie zloženia Rady, ktorých členmi sú ministri príslušných rezortov, patria:

* hospodárske a finančné záležitosti
* spravodlivosť a vnútorné záležitosti
* zamestnanosť, sociálna politika, zdravotníctvo a ochrana spotrebiteľa
* vnútorný trh, priemysel a výskum, vrátane cestovného ruchu
* doprava, telekomunikácie a energetika
* poľnohospodárstvo a rybné hospodárstvo
* životné prostredie
* vzdelávanie, mládež a kultúra

Forma „jumbo“ združuje viacerých ministrov členských štátov, ak sa prerokúvajú prierezové otázky.

Zasadnutia Rady zvoláva jej predseda z vlastného podnetu, na podnet je člena alebo na podnet Komisie. Rada zasadá a má sídlo v Bruseli, okrem apríla, júna a októbra, keď zasadá v Luxemburgu.

Zasadnutia Rady sú verejné iba počas prerokúvania a hlasovania o návrhoch legislatívnych aktov, v ostatných prípadoch len výnimočne. Z tohto dôvodu je každé zasadnutie rozdelené na 2 časti: na prerokúvanie legislatívnych aktov a na nelegislatívne činnosti.

Rada je uznášaniaschopná, ak je prítomná väčšina jej členov, ktorí sú oprávnení hlasovať. Rada sa uznáša na podnet je predsedu alebo so súhlasom väčšiny jej členov aj na podnet jej člena alebo Komisie.

V určitých prípadoch sa hlasovania nezúčastňujú všetky štáty a oprávnené sú hlasovať len tie štáty, ktorých menou je euro alebo len štáty, ktoré sa zúčastňujú na posilnenej spolupráci alebo nemôže hlasovať členský štát, ktorý je predmetom rozhodovania o porušení základných hodnôt alebo ktorého hlasovacie práva boli pozastavené.

Pri hlasovaní môže člen Rady na základe splnomocnenia hlasovať najviac za jedného ďalšieho člena.

Rada môže prijímať rozhodnutia buď na zasadnutí, alebo písomným hlasovaním v prípade naliehavých záležitostí na základe jednomyseľného rozhodnutia Rady alebo Coreper-u alebo na návrh jej predsedu, ak s tým súhlasia všetci jej členovia s hlasovacím právom.

Rada sa uznáša nasledujúcimi spôsobmi:

* **kvalifikovanou väčšinou**, ak zmluvy neustanovujú inak. Je najčastejší spôsob uznášania sa Rady a postupne nahrádza jednomyseľné hlasovania.

Prechodné obdobia:

1. do 31.10.2014 dočasne platia pravidlá hlasovania, ktoré platili pred prijatím Lisabonskej zmluvy a ktoré zvýhodňujú menšie štáty. Uznesenie Rady sa považuje za prijaté kvalifikovanou väčšinou, ak sú splnené súčasne podmienky:
   * za prijatie uznesenia hlasovali ČŠ, ktorí majú aspoň 255 hlasov z celkového počtu 345 hlasov, pričom hlas každého ČŠ mal určitú váhu
   * za prijatie uznesenia hlasovala väčšina ČŠ, ak sa hlasovalo na návrh Komisie, resp. aspoň 2/3 ČŠ v ostatných prípadoch
   * za prijatie uznesenia hlasovali ČŠ, ktoré zastupujú aspoň 62% obyvateľov Únie
2. od 1.11.2014 sa uznesenie Rad považuje za prijaté kvalifikovanou väčšinou ak je splnený tzv. systém dvojitej väčšiny:
   * za prijatie uznesenia hlasovalo aspoň 55% ČŠ pozostávajúcich najmenej z 15 ČŠ, ak sa hlasovalo na návrh Komisie alebo na návrh Vysokého predstaviteľa, resp. aspoň 72% ČŠ v ostatných prípadoch
   * Za prijatie uznesenia hlasovali ČŠ, ktoré zastupujú aspoň 65% obyvateľov Únie

Blokujúcu menšinu musia tvoriť najmenej 4 ČŠ, inak sa kvalif. väčšina považuje za dosiahnutú. Toto pravodlo sa uplatní, ak demografická väčšina nie je splnená a prijatie rozhodnutia by mohli zablokovať tri zo štátov s najväčšou populáciou – Nem., Franc., Tal., Špan., Poľsko, Kráľ. VB

1. od 1.11.2014 do 31.3.2017 môže člen Rady požiadať, aby sa na prijatie uznesenia kvalifikovanou väčšinou uplatnili pravidlá platné do 31.10.2014

* **absolútnou väčšinou**: napr. pri rozhodovaní o procesných otázkach spoločnej zahr. a bezpečn. Politiky, pri požiadaní Komisie, aby urobila šetrenia, pri určovaní postavenia výborov uvedených v zmluvách, pri rozhodovaní o podaní žiadosti o odvolanie člena Komisie pre porušenie povinnosti
* **4/5 väčšinou** svojich členov v prípade rozhodovania o existencii rizika porušenia zákl. hodnôt únie členským štátom
* j**ednomyseľne** v prípadoch ustanovených zmluvami, pričom zdržanie sa hlasovania nebráni prijatiu uznesenia. Napr. v oblasti spoločnej obrannej politiky, spol. bezpečnostnej a zahraničnej politiky, občianstva Únie

Právomoci:

* + spolu s EP vykonáva legislatívne a rozpočtové funkcie
  + v riadnom legislatívnom postupe sa Rada na prijímaní záväzných aktov Únie zúčastňuje vždy spolurozhodovaním s EP
  + v mimoriadnom legislatívnom postupe a nelegislatívnych postupoch má rada silnejšie postavenie ako EP. Rada prijíma akty za účasti EP, ktorý podáva súhlasné alebo poradné stanovisko.
  + určuje a koordinuje politiky Únie a ČŠ, napr. v oblasti spoločnej zahr. a bezpečn. politiky spolu s ER
  + ak je potrebné právne záväzný akt únie vykonať jednotným spôsobom vo všetkých ČŠ, môže základný akt splnomocniť na jeho vykonanie v osobitných prípadoch aj Radu (inak to rieši Komisia)
  + Rada môže požiadať Komisiu, aby urobila v určitých otázkach šetrenie potrebné na dosiahnutie spoločných cieľov
  + Rada prijíma rozpočet v mimoriadnom legisl. postupe spoločne s EP, ktorý ju však môže za určitých podmienok prehlasovať
  + právomoci pri uzatváraní medzinárodných dohôd Úniou s tretími krajinami
  + menuje člena Dvora audítorov po porade s EP
  + prijíma svoj rokovací poriadok väčšinou hlasov svojich členov